 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. oktobrī Nr. 662**

(protokols Nr. 22, 48. p.)

**Par projekta “Ēku siltumapgādes vieda vadība” pieteikuma iesniegšanas atbalstīšanu un projekta līdzfinansējuma nodrošināšanu**

Madonas novada pašvaldība sadarbībā ar astoņām Vidzemes reģiona pašvaldībām gatavo Eiropas Reģionālā fonda (ERAF) pieteikumu “Ēku siltumapgādes vieda vadība”.

2023. gada 30. jūnijā stājās spēkā Ministru kabineta 2023. gada 27. jūnija noteikumi Nr. 350 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.4. pasākuma "Viedās pašvaldības" īstenošanas noteikumi”. Pasākuma mērķis ir veicināt viedo pašvaldību attīstību, ieviešot viedus risinājumus pašvaldību autonomo funkciju un no tām izrietošu pārvaldes uzdevumu izpildes nodrošināšanā.

Projekts iekļauts Vidzemes plānošanas reģiona Attīstības programmā 2022.-2027. gadam kā reģionālas nozīmes projekts atbilstoši prioritātei E1: Industriju pārveide, rīcības virzienam (RV 2) Industrijas, zinātnes un izglītības sadarbība. Projekts iekļauts Madonas novada attīstības programmas 2022.-2028. gadam investīciju plānā, kas aktualizēts 2024. gada 6. septembrī ar Madonas novada pašvaldības domes lēmumu Nr. 541 "Par Madonas novada Attīstības programmas 2022. - 2028. gadam investīciju plāna aktualizāciju " (protokols Nr. 19, 1. p.), SM (Stratēģiskais mērķis) 3 “Sekmēt teritorijas sasniedzamību un vides resursu ilgtspējīga attīstība”, VTP 3.2.1. “Komunālo pakalpojumu uzlabošana”, investīciju projekts Nr. 111.

 Projekta “Ēku siltumapgādes vieda vadība” mērķis ir radīt viedu ēku vadības sistēmu, kas uzkrāj datus, spēj tos analizēt un vadīt ēkā vienlaicīgi dažādas iekštelpu temperatūras pēc darbinieku un apmeklētāju telpu lietošanas paradumiem, kā arī energoresursu izmaksām, tādejādi sasniedzot vismaz 10% siltumenerģijas ietaupījumu (MWh). Galvenās projekta aktivitātes: viedas ēku vadības sistēmas izveide, platformas izveide, ēku aprīkošana viedās vadīšanas sistēmas ieviešanai, projekta vadības nodrošināšana. Projektā iekļautas kopumā 9 Vidzeme pašvaldības, Gulbenes novada pašvaldība ir projekta iesniedzējs (vadošais partneris).

Projekta ideja ir izskatīta Latvijas Zinātnes padomē, kura sniegusi apliecinājumu, ka projektā iekļautais tehnoloģiskais risinājums tiek vērtēts kā Latvijas mēroga inovācija. Projekta īstenošanas laiks ir līdz 2029. gada beigām.

Projekta kopējais attiecināmais finansējums ir līdz 2 436 000,00 EUR (divi miljoni četri simti trīsdesmit seši tūkstoši *euro* 0 centi) tai skaitā ERAF finansējums 2 070 600,00 EUR (divi miljoni septiņdesmit tūkstoši seši simti *euro* 0 centi), pašvaldību līdzfinansējums 365 400,00 (trīs simti sešdesmit pieci tūkstoši četri simti *euro* 0 centi).

Madonas novada pašvaldības projekta attiecināmo izmaksu daļa ir 317 678,33 EUR (trīs simti septiņpadsmit tūkstoši seši simti septiņdesmit astoņi *euro* un 33 *centi*) no tām 270 026,58 EUR (divi simti septiņdesmit tūkstoši divdesmit seši *euro* un 58 *centi*) ERAF finansējums un 47 651,75 EUR (četrdesmit septiņi tūkstoši seši simti piecdesmit viens *euro* un 75 *centi*) pašvaldības līdzfinansējums. Papildus pašvaldība piedalās projekta vadības un sagatavošanas līdzfinansējuma izmaksu segšanā attiecīgi summas 4767,07 EUR (četri tūkstoši septiņi simti sešdesmit septiņi *euro* un 07 *centi*) un 18,98 EUR (astoņpadsmit *eiro* un 98 *centi*), kas tiks pārrēķinātas projektam noslēdzoties 2029. gadā proporcionāli katras pašvaldības pamatdaļas finansējuma lielumam. Visa projekta vadību nodrošina Gulbenes novada pašvaldība.

Pēc projekta visu iepirkumu procedūru pabeigšanas projekta finansējuma summas var tikt precizētas.

Pamatojoties uz Pašvaldību likuma 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, kā arī 2023. gada 30. jūnijā Ministru kabineta 2023. gada 27. jūnija noteikumiem Nr. 350 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.4. pasākuma "Viedās pašvaldības" īstenošanas noteikumi”, ņemot vērā 16.10.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. ATBALSTĪT Eiropas Savienības kohēzijas politikas programmas 2021.–2027. gadam 5.1.1.4. pasākuma "Viedās pašvaldības" projekta pieteikuma “Ēku siltumapgādes vieda vadība” izstrādi un iesniegšanu ierobežotās projektu iesniegumu atlases konkursā.
2. Projekta apstiprināšanas gadījumā NODROŠINĀT projekta realizācijai nepieciešamo līdzfinansējumu līdz 46 387,65 EUR (četrdesmit seši tūkstoši un trīs simti astoņdesmit septiņi tūkstoši *euro* un 65 *centi*) apmērā no Madonas novada pašvaldības 2025.- 2029. gada budžeta un ņemot aizņēmumu Valsts kasē.
3. Par projekta “Ēku siltumapgādes vieda vadība” īstenošanu atbildīga Projektu ieviešanas nodaļa sadarbībā ar Vides un energopārvaldības speciālistu.
4. Lēmuma izpildes kontroli veikt Madonas novada pašvaldības izpilddirektoram.

 Domes priekšsēdētājs A. Lungevičs

*Celmiņa 27326679*